Nou servei de WhatsApp jove
24 de març de 2021

La Regidoria de Polítiques de Joventut ha posat en marxa un nou servei de WhatsApp jove, dirigit a la població d'entre 14 i 30 anys. A través d'aquest nou canal els i les joves elianeres rebran en els seus telèfons informació respecte a beques, ajudes, tallers d'oci, formació, concursos o viatges.

Per a formar part del nou grup de difusió les persones interessades han de guardar el número de telèfon 674 153 856 en la seua agenda de contactes amb el nom de, per exemple, Elijove, InfoJove o Espai Jove. A continuació, hauran d'enviar un WhatsApp amb la paraula ALTAJOVE juntament amb el seu nom i cognoms. Des d'aqueix moment començaran a rebre totes les notícies municipals del seu interés.

Aquest nou servei no respondrà consultes o dubtes. En tot cas, en qualsevol moment els i les joves de la localitat poden acudir de manera presencial al Espai Jove, contactar amb el correu electrònic elijove@leliana.es o en el telèfon 96 275 80 30, extensions 121 i 401.

A més, Joventut ha posat en marxa un qüestionari anònim dirigit a aquest sector de la població per a conéixer les seues inquietuds i ajudar així a redactar un nou Pla Local. Sobre la base de les dades recollides a través d'aquesta enquesta, l'àrea conformarà un conjunt de propostes d'oci i plans formatius adequats als seus interessos.

El regidor de Polítiques de Joventut, Jorge Pérez Comeche, ha convidat a elianers i elianeres compresos en aquesta franja d'edat a donar-se d'alta per a començar a rebre informació personalitzada. "Gràcies a aquesta iniciativa l'Ajuntament continuarà aprofundint en nous models de connexió amb la ciutadania per a donar resposta a les seues necessitats específiques”, ha declarat.